b"\n_START_ARTICLE_\nFundaci\xc3\xb3 X.Org\n_START_SECTION_\nOrganitzaci\xc3\xb3\n_START_PARAGRAPH_\nLa Fundaci\xc3\xb3 X.Org va ser fundada el 22 de gener de 2004._NEWLINE_La Fundaci\xc3\xb3 va n\xc3\xa9ixer fruit de la uni\xc3\xb3 d'antics desenvolupadors d'XFree86 amb l'entitat que revisava els est\xc3\xa0ndards X i publicava la implementaci\xc3\xb3 de refer\xc3\xa8ncia oficial. La creaci\xc3\xb3 de la Fundaci\xc3\xb3 va marcar un gir radical en la gesti\xc3\xb3 de X. Mentre els administradors de X des del 1988 (incloent The Open Group) havien estat organitzacions comercials, la Fundaci\xc3\xb3 \xc3\xa9s dirigida i organitzada en una comunitat de desenvolupadors de programari._NEWLINE_El 2005, la Fundaci\xc3\xb3 va sol\xc2\xb7licitar l'estatus 501(c)(3), el qual li va ser reconegut el 2012, amb l'ajuda del Software Freedom Law Center (SFLC). El 2013, la Fundaci\xc3\xb3 va perdre'n l'estatus perqu\xc3\xa8 no tenia ingressos a declarar i no va ser avisat per la SFLC, per\xc3\xb2 el mateix any va tornar a ser reconegut amb l'estatus despr\xc3\xa9s de solucionar-ne el problema. En el futur, el Software in the Public Interest gestionar\xc3\xa0 el tema legal.\n_START_SECTION_\nCamps d'actuaci\xc3\xb3\n_START_PARAGRAPH_\nLa Fundaci\xc3\xb3 X.Org no proporciona orientaci\xc3\xb3 t\xc3\xa8cnica, plans de treball ni terminis, comunicats ni supervisi\xc3\xb3 de qualsevol tipus._NEWLINE_La Fundaci\xc3\xb3 X.Org proporciona eines de comunicaci\xc3\xb3 (en relaci\xc3\xb3 amb freedesktop.org), una trobada f\xc3\xadsica anual (X.Org Developer's Conference) i finan\xc3\xa7ament per ajudar a desenvolupar la pila de gr\xc3\xa0fics lliures._NEWLINE_A m\xc3\xa9s, la Fundaci\xc3\xb3 \xc3\xa9s una organitzaci\xc3\xb3 aprovada del Google Summer of Code (GSoC)."